Josef Doležal

Josef Doležal () var ein tsjekkisk kappgjengar frå Příbram som representerte Tsjekkoslovakia i tida 1946-60. Han vart europameister på 10 km i 1954 i Bern.

Doležal tok sølvmedaljen på 50 km under Sommar-OL 1952 i Helsinki, einast italienaren Giuseppe Dordoni gjekk fortare. Under europameisterskapen i Bern i slutten av august 1954 vann Doležal 10-kilometeren med over 50 sekundars margin til andremann. Berre fire døgn etter sikra han seg sølvmedaljen på 50 km, knappe tre minuttar bakom Vladimir Ukhov frå Sovjetunionen.

Fleire gongar flytta Doležal flytta verdsrekorden på både 20 km og 50 km. Han var verdsrekordhaldar på 50 km frå 1946 til -52, og på ny frå 12. september 1954 då han presterte passerte målstreken etter 4 timar 16 minuttar og 6 sekundar i Poděbrady. Våren 1955 sette han verdsrekord på 20 km med tida 1.30.26, ein rekord han miste tre månader seinare. Den 25. juli 1956 tok han tilbake rekorden då han i Praha vart klokka inn på 1.30.00.

Medaljar og plasseringar i internasjonale meisterskap
EM 1946 i Oslo: Diskvalifisert på 50 km
EM 1950 i Brussel: Nr 4 på 50 km – 4.55.49
OL 1952 i Helsinki: Sølvmedalje på 50 km – 4.30.17, bakom Giuseppe Dordoni (4.28.07)
EM 1954 i Bern: Gull på 10 km – 45.01,8, og sølv på 50 km – 4.25.07
OL 1956 i Melbourne: Braut både 20 km og 50 km
OL 1960 i Roma: Nr 17 på 50 km – 4.51.18

Kjelder
Denne artikkelen bygger på «Josef Doležal» frå ,  den 24. juni 2019.  


Kategori:Tsjekkiske friidrettsutøvarar
Kategori:Kappgjengarar
Kategori:Europameistrar i friidrett
Kategori:Olympiske sølvmedaljevinnarar for Tsjekkoslovakia
Kategori:Medaljevinnarar under sommar-OL 1952
Kategori:Tsjekkoslovakiske deltakarar under sommar-OL 1952
Kategori:Friidrettsutøvarar under sommar-OL 1952
Kategori:Tsjekkoslovakiske deltakarar under sommar-OL 1956
Kategori:Friidrettsutøvarar under sommar-OL 1956
Kategori:Tsjekkoslovakiske deltakarar under sommar-OL 1960
Kategori:Friidrettsutøvarar under sommar-OL 1960